#บุปผาราตรีมาลีรัตติกาล เฮี้ยนกว่าเดิม เลื่อนเปิดกล้องกระทันหัน !

BeOnCloud ตัดสินใจเลื่อนเปิดกล้องบุปผาราตรี มาลีรัตติกาล จากเดิมที่จะเปิดกล้องปลายเดือนมกราคมนี้ ล่าสุด ! เลื่อนไปอีกสองเดือนเพื่อปรับทัพและเปลี่ยนกลยุทธ โดยดึง “กอล์ฟ สรรัตน์ จิรบวรวิสุทธิ์”  นักเขียนบทมือทองจากภาพยนตร์ ธี่หยด 1, ธี่หยด 2 และ บทละคร นาคี มาเสริมทัพปลุกความเฮี้ยน เติมความหลอนให้ บุปผาราตรี มาลีรัตติกาล ที่กำกับโดย พิง ลำพระเพลิง เวอร์ชันนี้มีอะไรที่น่าสนใจขึ้นไปอีก แค่เริ่มก็มาก็เปลี่ยนขนาดนี้ เดาทางตามยากจริง ๆ

แถมครั้งนี้ พิง ลำพระเพลิง ได้กำลังเสริมจาก ปอนด์ กฤษดา ผู้กำกับ คินน์พอร์ชเดอะซีรีส์ ซีรีส์วายที่เรียกได้ว่าถูกพูดถึงมาก ๆ ในระดับโลก และยังมี 2 รางวัลสุพรรณหงส์ จากภาพยนตร์ แมนสรวง มาเป็นผู้กำกับร่วมอีกด้วย การเดินเกมแบบนี่บอกได้คำเดียวว่าน่าจะเฮี้ยน ! เพราะแค่คิดภาพตาม เรื่องการเลื่อนถ่ายต่าง ๆ เพื่อปรับทุกอย่างใหม่ทั้งหมดก็นับเป็นค่าใช้จ่ายมหาศาลแล้ว ยังไม่รวมตอนเริ่มถ่ายจริงอีก งบมันจะไปสุดที่ไหนกัน ก็คงต้องยอมรับจริง ๆ ว่าการเข้ามาลงทุนในภาพยนตร์เรื่องนี้ของ BeOnCloud แค่สองเดือนที่ผ่านมาดูเสริมพลังให้โปรเจกต์นี้ได้ดีเลยทีเดียว

นี่น่าจะเป็นส่วนผสมที่ค่อนข้างน่าสนใจ บทของกอล์ฟ สรรัตน์ พร้อมกับการร่วมกำกับของผู้บริหารค่ายรอบนี้ ที่ค่อนข้างกล้า บ้าบิ่น อยากเดาตามก็คงยากหน่อย ซึ่งครั้งนี้น่าจะปลุกความเฮี้ยน แสบ ฮา ของบุปผาราตรี ในปี 2025 ได้อย่างสุดปัง คาดว่าร้อยล้านทะลุได้ไม่ยาก ค่ายเหนือเมฆเค้าขึ้นชื่อเรื่องทุ่มทุน จัดเต็มมาเสมอ แถมฐานแฟน ๆ ทั้งในประเทศและต่างประเทศก็แข็งแรงสุด ๆ ดูจากการสามารถส่งออกศิลปินในค่ายไปงานระดับโลกได้ตลอดตั้งแต่เปิดค่ายมาแค่ไม่กี่ปี ยอมรับว่าตื่นเต้นและรอเชียร์มาก ๆ ขอให้เฮี้ยนสมใจทะลุร้อยล้านไปเลย

“โลกมันเปลี่ยนไปไกลมาก เราไม่สามารถสร้างงานแบบ ข้ามาคนเดียว ได้อีกต่อไปแล้ว การได้พันธมิตรที่ดี ย่อมทำให้เรามีโอกาสชนะได้มากขึ้น ผมรู้สึกขอบคุณพี่ปอนด์ และ BeOnCloud มาก ที่เขาเสี่ยงเอาทหารบาดเจ็บอย่างผมเข้าร่วมทีมด้วย ทัพอย่าง BeOnCloud เขาจะเอานักรบรับจ้างที่เก่งขนาดไหนก็ได้ แต่เขาให้เราร่วมสู้ไปด้วยกัน ถือว่าเป็นเกียรติครับ” พิง ลําพระเพลิง กล่าว